اتراب انه الصرت ياولفي وانت الماي
انخبطت انت ابترابي وكونت طيني
احبك ياحلو بس صعبه احجي وياك
وادري انت تحبني وماتحاجيني
وكضيناهه سكوت وعين تخزر عين
وبس نظرات بيك مخلص سنيني
من اصد عليك اشوفك تخجل وتحتار
ونظراتك بكلبي سهام ترميني
اكظي الليل اسهر كله افكر بيك
حسبه تجيبني وحسبه توديني
ساعه انساك اكولن ساعه اكولن لا
ساعه تحبني اشوفك ساعه تجفيني
صارحتك بعيني وكتلك انه اهواك
بس الساني مايكدر يحجيني
اكظي الليل احضر شحجي من كلمات
وشيجيب الصبح وقذف براكيني
واذا جاني الصبح شو انسه حجي الليل
مو انه السبب عينك تنسيني
من طبع العدو من يسبي-يسبي اعداه
بس انت حبيبي وانت سابيني
عدل سابقا من قبل جاسم في الإثنين أبريل 04, 2011 5:17 am عدل 1 مرات